Komission tiedonanto neuvostolle - Euroopan kehitysrahastoja koskevia rahoitustietoja /* KOM/2004/0382 lopull. */





KOMISSION TIEDONANTO NEUVOSTOLLE - Euroopan kehitysrahastoja koskevia rahoitustietoja SISÄLLYSLUETTELO Johdanto Tiivistelmä 1. Euroopan kehitysrahastojen toteutunut rahoitus 31. joulukuuta 2003 1.1. Yleiskatsaus 1.2. EKR:ien toteutuminen vuonna 2003 1.2.1. Maksusitoumukset 1.2.2. Maksut 1.2.3. Maksusitoumusten ja maksujen välinekohtainen jakauma 1.2.4. Rahoitustoimet vuonna 2003 2. Rahoituksen toteutumisennuste varainhoitovuosille 2004 ja 2005 2.1. Yleiskatsaus EKR:n toteutumisnäkymiin 2.3. Maksusitoumukset 2.3.1. Varainhoitovuosi 2004 2.3.2. Varainhoitovuosi 2005 2.4. Maksut 2.4.1. Varainhoitovuosi 2004 2.4.2. Varainhoitovuosi 2005 2.5. Vuosille 2004 ja 2005 suunnitellut rahoitusosuuksien suorituspyynnöt 2.6. Maksuosuudet, jotka jäsenvaltioiden on suoritettava vuoden 2004 toisessa ja kolmannessa maksuerässä Lyhytnimet ja lyhenteet Johdanto Tämä asiakirja on tarkoitettu liitettäväksi vuoden 2005 talousarvioesitykseen vuonna 1979 talousarviomenettelyn yhteydessä tehtyjen sopimusten mukaisesti. Yhdeksänteen Euroopan kehitysrahastoon (jäljempänä 'EKR') sovellettavan, 27. maaliskuuta 2003 annetun varainhoitoasetuksen [1] 8 artiklan 3 kohdassa säädetään, että tämä asiakirja on toimitettava neuvostolle 15. kesäkuuta mennessä ja sen sisältämien tietojen perusteella laaditaan väliarvio maksusitoumuksista ja -suorituksista. [1] EUVL L 83, 1.4.2003, s. 1. Aiempien vuosien tapaan tässä tiedonannossa annetaan seuraavat tiedot: - EKR:ien toteutunut rahoitus 31.12.2003 - varojen käyttöä meneillään olevana varainhoitovuonna 2004 koskeva ennuste - varainhoitovuotta 2005 koskeva menoarvio. Yhdeksännen EKR:n voimaantulosta lähtien jäsenvaltiot ovat suorittaneet suoraan Euroopan investointipankille (EIP) sen hallinnoimia yhdeksännen EKR:n välineitä (investointikehys ja korkotuet) koskevat rahoitusosuudet. EIP:n aiemmin hallinnoimia välineitä (riskipääomat ja korkotuet) koskevat rahoitusosuudet maksetaan kuitenkin edelleen komission kassaan. Tässä tiedonannossa tehdään tämän vuoksi selkeä ero EIP:n yhdeksännestä EKR:stä suorittamien maksujen ja komission suorittamien maksujen (EIP:n aiemmin hallinnoimat välineet mukaan luettuina) välillä. Varainhoitoasetuksen 38 artiklan mukaisesti tämän tiedonannon liitteenä on ehdotus neuvoston päätökseksi jäsenvaltioiden rahoitusosuuksien toisesta erästä vuonna 2004. EKR:n toteutuneesta rahoituksesta 31.12.2003 esitetään lisätietoja EKR:ien taseista ja tulostileistä varainhoitovuodelta 2003 annettavassa komission tiedonannossa tilintarkastustuomioistuimelle, Euroopan parlamentille ja neuvostolle (ei vielä julkaistu). Tiivistelmä Komission on ajantasaistanut kullekin AKT-valtiolle [2] ja MMA:lle [3] varainhoitovuosien 2004 ja 2005 maksusitoumuksia ja maksuja koskevan ennusteen. Vuoden 2003 tavoin komissio on kiinnittänyt erityistä huomiota maksumäärien arviointiin, jotta voitaisiin mahdollisimman tehokkaasti välttää riski, että jäsenvaltiot varaavat tähän tarkoitukseen liian paljon varoja kansallisista talousarvioistaan. Kuten tähän saakka, nämä arviot tarkistetaan lokakuussa annettavassa tiedonannossa. [2] Afrikan, Karibian ja Tyynenemeren valtiot. [3] Merentakaiset maat ja alueet. Myös EIP on ajantasaistanut sekä yhdeksännen EKR:n että aiempien EKR:ien välineitä koskevat ennusteensa. Kyseiset ennusteet on sisällytetty sellaisenaan tähän tiedonantoon. Maksusitoumukset Vaikka komissio ja EIP tekivät vuonna 2003 huomattavan määrän uusia maksusitoumuksia (4 127 miljoonaa euroa, joka ylittää selkeästi tavoitteeksi asetetun 3 200 miljoonan euron määrän), marraskuussa 2003 julkistettua ennustetta vuodeksi 2004 on korotettu hieman (aiemmasta 3 275 miljoonasta eurosta 3 350 miljoonaan euroon). EIP:n tarkistettu ennuste on 500 miljoonaa euroa (+50 miljoonaa euroa) ja komission 2 850 miljoonaa euroa (+25 miljoonaa euroa). Komission 2 850 miljoonan euron maksusitoumuksista 250 miljoonaa euroa on tarkoitus suunnata uuteen Afrikan rauhanrahaston tukivälineeseen. Ensimmäisten vuotta 2005 koskevien ennusteiden mukaan maksusitoumukset pidetään suhteellisen korkealla 3 420 miljoonan euron tasolla. Vuoden 2004 maksusitoumuksista 75 miljoonaa euroa ja vuoden 2005 sitoumuksista 225 miljoonaa euroa on varattu alustavasti uuteen vesialan kehykseen. Komissio korostaa, että koska kyseiseen kehykseen liittyvät työt ovat vielä alkuvaiheessaan, näihin määriin on suhtauduttava varauksella. Maksut Maksuja suoritettiin vuonna 2003 2 431 miljoonan euron arvosta (komissio 2 427 miljoonaa euroa ja EIP 4 miljoonaa euroa), joka on korkein taso AKT-valtioiden sekä merentakaisten maiden ja alueiden kanssa tehtyjen sopimusten ja yhteistyötä koskevien yleissopimusten voimaantulon jälkeen. Komissio saavutti maksutavoitteensa (2 430 miljoonaa euroa). EIP:n uuden investointikehyksen toteutus on kuitenkin viivästynyt (suunnitelluista 70 miljoonan euron maksuista on toistaiseksi suoritettu 4 miljoonaa euroa). Jos komissiolla olisi kuitenkin ollut käytettävissään riittävästi varoja, se olisi voinut ylittää maksutavoitteensa 270 miljoonalla eurolla. Kyseinen summa maksettiin varainhoitovuoden 2004 alussa. Vuonna 2004 EIP tarkisti maksusuoritustensa määrä alaspäin (aiemmasta 260 miljoonasta eurosta 168 miljoonaan euroon), mutta tämän vastapainoksi komissio tarkisti maksujaan ylöspäin (marraskuussa 2003 arvioidun 2 240 miljoonan euron sijaan 2 455 miljoonaa euroa). EIP:n ja komission maksujen kokonaismäärä arvioidaan 2 623 miljoonaksi euroksi, kun marraskuussa 2003 annetussa tiedonannossa esitetty arvio oli 2 500 miljoonaa euroa. Nämä luvut perustuvat olettamukseen, että uudesta vesialan kehyksestä suoritettavien maksujen määrä on vuonna 2004 vielä vähäinen (kehyksen käynnistysmaksujen rahoittamiseen on varattu kiinteä 10 miljoonan euron summa). Vuotta 2005 koskevien ensimmäisten arvioiden mukaan kyseisen vuoden maksusuoritusten määrä on 2 975 miljoonaa euroa, josta EIP:n osuus on 240 miljoonaa euroa (yhdeksännen EKR:n välineet) ja komission hallinnoimien perinteisten välineiden 2 585 miljoonaa euroa. Loppuosa muodostuu vesialan kehykseen varotoimena varatusta 150 miljoonan euron määrästä. Kuten vuonna 2004 komissio ei ole toistaiseksi osoittanut varoja rauhanrahastoon, sillä suunnitteilla ei ole vielä konkreettisia toimia. Rahoitusosuuksia koskevat suorituspyynnöt vuonna 2004 Vaikka maksujen kokonaismäärää vuonna 2004 on tarkistettu ylöspäin, korotettu määrä on tässä vaiheessa mahdollista saavuttaa muuttamatta jäsenvaltioiden vuoden 2004 rahoitusosuuksien kokonaismäärää (2 440 miljoonaa euroa). EIP:ltä jäi varainhoitovuonna 2003 käyttämättä suhteellisen suuri määrä varoja, mikä pienentää rahoitustarpeita vuonna 2004. Lisäksi komissio tarkisti kassavarojen määrää alaspäin varainhoitovuoden 2004 päätteeksi. Marraskuussa 2003 annetussa tiedonannossa esitetty rahoitusosuuksien kokonaismäärä voidaan pitää toistaiseksi ennallaan vaarantamatta EIP:n (vuoden 2003 loppuun mennessä kertyneen varauksen perusteella) arvioitujen rahoitustarpeiden ja komission arvioitujen rahoitustarpeiden (ks. taulukko 2.5 kohdassa) kattamista. Jos maksuennusteet toteutuvat, EIP ei tarvitse vuonna 2004 lisävaroja jo saamansa ensimmäisen erän lisäksi. Komissio pyytää jäsenvaltioita suorittamaan 1 100 miljoonaa euroa vuoden 2004 toisessa maksuerässä ja loput (490 miljoonaa euroa) vuoden 2004 viimeisessä erässä. Ehdotus neuvoston päätökseksi rahoitusosuuksien toisesta erästä esitetään neuvostolle samanaikaisesti tämän tiedonannon kanssa. Viimeisen erän osalta komissio ja EIP arvioivat tilannetta uudelleen lokakuussa ja mukauttavat tarvittaessa kantaansa tilanteen kehittymisen mukaan. Tulevaisuudennäkymät Komissio ja EIP vahvistavat tekevänsä kaikkensa Cotonoun sopimuksella käyttöön asetettujen määrärahojen (mukaan luettuina kuudennen, seitsemännen ja kahdeksannen EKR:n käyttämättä jääneet varat, jotka on siirretty yhdeksänteen EKR:ään) sitomiseksi vuoden 2007 loppuun mennessä. Tämä edellyttää kuitenkin, että poliittinen tilanne AKT-valtioissa täyttää rahastojen toteutusehdot. Yhteistyösopimukset (Lomén sopimus ja Cotonoun sopimus) perustuvat EU:n ja AKT-valtioiden väliseen kumppanuuteen, mikä merkitsee, että EKR:ien toteutus riippuu AKT-valtioiden vastaanottokyvystä (poliittisesta vakaudesta ja hallintotavoista. Talousarviotuen (rakennesopeutusohjelmat ja velkahelpotukseen tarkoitettu HIPC-väline) osuus avusta on kasvussa ja sitä koskevien maksujen suorittaminen riippuu siitä, miten hyvin AKT-valtiot täyttävät tietyt makrotaloudelliset edellytykset. Lopuksi on vielä korostettava, että Cotonoun sopimuksella käyttöön asetettujen varojen käyttöaste riippuu myös vuodelle 2004 suunniteltujen välitarkistusten ja vuodelle 2006 suunniteltujen lopputarkistusten yhteydessä toteutettavan avustusosuuksien uudelleenjaon tuloksista.Marraskuussa 2003 esitetyn maksusitoumuksia ja maksuja koskevan arvion uudelleentarkastelu >TAULUKON PAIKKA> 1. Euroopan kehitysrahastojen toteutunut rahoitus 31. joulukuuta 2003 1.1. Yleiskatsaus [4] [4] Tässä luvussa mainitut varat eivät sisällä 1 miljardin euron ehdollisia määrärahoja. Liitteessä 1 olevassa taulukossa tarkastellaan kuudennen, seitsemännen, kahdeksannen ja yhdeksännen rakennerahaston konsolidoitua tilannetta 31. joulukuuta 2003 AKT-valtioiden sekä merentakaisten maiden ja alueiden osalta. Kuudennen, seitsemännen ja kahdeksannen EKR:n 32 813 miljoonan euron kokonaismäärärahoista [5] oli tuolloin sidottu 30 161 miljoonaa euroa (92 prosenttia). Tästä määrästä oli suoritettu 23 436 miljoonaa euroa (78 prosenttia). Yhdeksänteen EKR:ään sovellettavan varainhoitoasetuksen 133 artiklan mukaisesti komissio siirsi Cotonoun sopimuksen voimaantulon jälkeen kuudennen, seitsemännen ja kahdeksannen EKR:n sitomattomat määrät (2 684 miljoonaa euroa) yhdeksänteen EKR:ään. Suurin osa näistä varoista siirettiin maaohjelmiin, alueohjelmiin ja AKT-valtioiden keskinäiseen yhteistyöhön. [5] Ennen varojen siirtämistä yhdeksänteen EKR:ään. Oheinen taulukko koskee yhdeksännen EKR:n tilannetta 31. joulukuuta 2003. Määrärahasiirtojen jälkeen komission ja EIP:n käytettävissä oli vuoden lopussa yhteensä 15 493 miljoonan euron määrärahat. [6] Tästä määrästä noin 3 522 [7] miljoonaa euroa sidottiin vuonna 2003. Käytettävissä oli sen jälkeen 11 970 miljoonan euron kokonaismäärärahat. [6] 2 684 miljoonan euron määrärahasiirto + yhdeksännen EKR:n määrärahat (12 800 miljoonaa euroa, lukuun ottamatta 1 000 miljoonan euron ehdollisia määrärahoja) + 9 miljoonan euron korot. [7] Kyse on nettomääristä eli määristä, joista on vähennetty puretut maksusitoumukset. >TAULUKON PAIKKA> Maksusitoumusten (ennen purettuja sitoumuksia) ja maksujen (ennen takaisinperittyjä määriä) kehitystä kuvaillaan oheisessa kuviossa. Maksusitoumukset vuodesta 1990 ovat keskimäärin noin 2 220 miljoonaa euroa ja maksut noin 1 675 miljoonaa euroa. >VIITTAUS KAAVIOON> 1.2. EKR:ien toteutuminen vuonna 2003 EKR:t saavuttivat vuonna 2003 sekä maksusitoumuksilla että maksuilla mitattuna parhaat tulokset sitten AKT-valtioiden kanssa tehtyjen sopimusten ja yhteistyötä koskevien yleissopimusten voimaantulon. 1.2.1. Maksusitoumukset Komission vuonna 2003 tekemien uusien maksusitoumusten arvo oli 3 761 miljoonaa euroa. EIP, joka hallinnoi täysin itsenäisesti yhdeksännen EKR:n varoja uuden investointikehyksen ja korkotuen osalta, teki 366 miljoonan euron maksusitoumukset. Komission ja EIP:n maksusitoumukset olivat tämän mukaisesti yhteensä 4 127 miljoonaa euroa. Vastaavaan suuruusluokkaan on päästy aiemmin vain yhden kerran (4 007 miljoonaa euroa vuonna 2000). EKR:iin liittyvien maksusitoumusten tasoa on kuitenkin tarkasteltava suhteessa aiempiin vuosiin. Vuonna 2003 voimaan tulleen Cotonoun sopimuksen myötä käynnistettiin uusi sitoumuskierros. Kuudennesta, seitsemännestä ja kahdeksannesta EKR:stä tehtyjen maksusitoumusten määrä oli suhteellisen vähäinen. Kuudennesta EKR:stä tehdyt sitoumukset olivat yhteensä 25 miljoonaa euroa, seitsemännestä 447 miljoonaa euroa ja kahdeksannesta 574 miljoonaa euroa. Cotonoun sopimuksen tultua voimaan 1. huhtikuuta 2003 aiemmista EKR:istä ei enää ollut mahdollista tehdä sitomuksia. Vielä käytettävissä olleet määrät siirrettiin yhdeksänteen EKR:ään. Onkin ilmeistä, että suurin osa maksusitoumuksista eli 3 186 miljoonaa euroa tehtiin yhdeksännestä EKR:stä. A-rahoitusosuuden (makrotaloudellinen tuki, alakohtaiset politiikat jne.) osuus oli 1 844 miljoonaa euroa eli 58 prosenttia kokonaismäärästä. Komission purettua noin 365 miljoonan euron maksusitoumukset sen nettositoumusten kokonaismäärä oli 3 396 miljoonaan euroa. 1.2.2. Maksut Komissio suoritti maksuja 2 236 miljoonan euron arvosta. Se siirsi lisäksi 191 miljoonan euroa Stabexista Sudanin hyväksi avatulle turvatilille. Suoritettujen maksujen kokonaismäärä nousi tämän seurauksena 2 427 miljoonaan euroon. [8] EIP puolestaan suoritti investointikehyksestä 4 miljoonaa euroa. EIP:n ja komission maksujen kokonaismäärä nousi siten 2 431 miljoonaan euroon. [8] Stabexista erityistilille tehdyssä siirrossa ei ole kyse maksusta kirjanpidossa käytetyssä merkityksessä. Tämä luku on kuitenkin lisätty aiempina vuosina annettuihin kertomuksiin. Varmistaakseen tämän tiedonannon johdonmukaisuuden suhteessa aiempina vuosina käytettyihin esitystapoihin komissio päätti lisätä kyseiset määrät (maksut ja siirto) myös vuonna 2003. Stabex-siirto oli käytännöllisesti katsoen viimeinen tästä entisestä välineestä tehty siirto. Komissio suoritti vuonna 2003 EKR:stä ennätyksellisen määrän maksuja (edellä mainittu siirto mukaan luettuna). Maksujen määrä oli 14 prosenttia korkeampi kuin vuonna 2001 (2 124 miljoonaa euroa, joka on ollut tähän asti korkein maksumäärä EKR:n historiassa) ja 28 prosenttia korkeampi kuin vuonna 2002 (1 902 miljoonaa euroa). Komissio oli asettanut vuodelle 2003 tavoitteekseen 2 430 miljoonan euron maksut (ts. 2 500 miljoonaa euroa, josta on vähennetty EIP:lle investointikehystä varten varattu 70 miljoonaa euroa). Komissio saavutti siis tavoitteensa. EIP, joka suoritti maksuja noin 4 miljoonan euron arvosta, sen sijaan ei saavuttanut ennustettua maksumääräänsä (70 miljoonaa euroa) allekirjoitusten viivästyttyä vuonna 2003. On huomattava, että komissio joutui rahoitusongelmien vuoksi lykkäämään noin 270 miljoonan euron suuruisen maksun suorittamista varainhoitovuoden 2004 alkuun. HI-viruksen ja aidsin, tuberkuloosin ja malarian torjuntaan liittyvään maailmalaajuiseen rahastosta maksettiin joulukuun 2003 aikana 170 miljoonaa euroa. Vaikka suurin osa maksusitoumuksista tehtiin yhdeksännestä EKR:stä, on luonnollista, että uuden EKR-kierroksen alettua vuonna 2003 huomattava osa maksuista suoritettiin edelleen aiemmista EKR:istä (kuudennesta EKR:stä 68 miljoonaa euroa, seitsemännestä 396 miljoonaa euroa ja kahdeksannesta 1 494 miljoonaa euroa, kun uudesta yhdeksännestä EKR:stä maksettiin 278 miljoonaa euroa). Komission perittyä takaisin noin 56 miljoonaa euroa sen nettomaksujen kokonaismäärä oli 2 370 miljoonaan euroa. 1.2.3. Maksusitoumusten ja maksujen välinekohtainen jakauma Menojen välinekohtainen jakauma vuosina 2002 ja 2003 esitetään seuraavassa taulukossa: milj. euroa >TAULUKON PAIKKA> 1.2.4. Rahoitustoimet vuonna 2003 Oheisessa taulukossa esitetään saldot vuoden 2003 alussa ja lopussa, jäsenvaltioiden maksuosuudet EKR:lle sekä maksut. On huomionarvoista, että komission juoksevien tilien kassavarojen määrä varainhoitovuoden 2003 lopussa oli 82 miljoonaa euroa. Tämä määrä on huomattavasti aiempia vuosia alhaisempi, mikä osoittaa, että komissio pyrkii käyttämään jäsenvaltioiden sen käyttöön asettamat varat mahdollisimman tehokkaasti. EIP:n tapauksessa sitä vastoin jäsenvaltiot maksoivat vain 72 miljoonaa euroa pyydetyn 80 miljoonan euron sijaan, mikä aiheutti sen, että EIP:llä oli varainhoitovuoden päätteeksi 68 miljoonan euron likvidit varat. Tämä johtui investointikehyksen ensimmäisen toteutusvuoden rahoitustarpeiden yliarvioinnista. milj. euroa >TAULUKON PAIKKA> 2. Rahoituksen toteutumisennuste varainhoitovuosille 2004 ja 2005 2.1. Yleiskatsaus EKR:n toteutumisnäkymiin Komissio toistaa sitoutuneensa pyrkimään kaikin keinoin vapauttamaan Cotonoun sopimuksella käyttöön asetetut määrärahat (mukaan luettuina kuudennen, seitsemännen ja kahdeksannen EKR:n käyttämättä jääneet varat, jotka on siirretty yhdeksänteen EKR:ään) vuoden 2007 loppuun mennessä. On selvää, ettei ole yksin komission hallittavissa, missä määrin tämä tavoite saavutetaan. Yhteistyösopimusten (Lomén sopimus ja Cotonoun sopimus) perusperiaatteena on kumppanuuden periaate. Tämän periaatteen mukaisesti EKR:ien toteutustahti riippuu AKT-valtioiden vastaanottokyvystä (riittävästä poliittisesta vakaudesta, johtamisen vähimmäistasosta jne.). Vaikka komissio ponnisteleekin antaakseen kansallisille tulojen ja menojen hyväksyjille kaiken mahdollisen teknisen tuen, se ei voi ottaa AKT-valtioiden paikkaa. Toinen ratkaiseva tekijä on vuoden 2004 välitarkistusten ja vuoden 2006 lopputarkistuksen yhteyteen suunniteltu varojen uudelleenjako. 2.3. Maksusitoumukset 2.3.1. Varainhoitovuosi 2004 Tausta Marraskuun 2003 tiedonannossa [9] komissio ja EIP arvioivat vuonna 2004 annettavien maksusitoumusten kokonaismääräksi 3 275 miljoonaa euroa, joka jakautuu seuraavasti: [9] Euroopan kehitysrahasto (EKR) - Arviot varainhoitovuosien 2003 ja 2004 rahoituspäätöksistä, maksusuorituksista ja jäsenvaltioiden rahoitusosuuksista sekä ennusteet vuosien 2005-2008 rahoituspäätöksistä ja maksusuorituksista. KOM(2003) 720 lopullinen, 21.11.2003 * 450 miljoonaa euroa EIP:n hallinnoimille yhdeksännen EKR:n välineille ja * 2 825 miljoonaa euroa komission hallinnoimille välineille (EIP:n aiemmin hallinnoimat välineet mukaan luettuina). Näissä luvuissa ei ole otettu huomioon mahdollisesti käyttöön asetettavaa ehdollista miljardin euron summaa, josta määrätään yhteisön tukien rahoituksesta ja hoidosta tehdyn, Brysselissä 18. syyskuuta 2000 allekirjoitetun sisäisen sopimuksen [10] 2 artiklan 2 kohdassa. [10] EYVL L 317, 15.12.2000, s. 355. Tilanne 30. huhtikuuta 2004 * EIP teki huhtikuun 2004 lopulla yhteensä 60 miljoonan euron sitoumukset investointikehyksestä (ei sitoumuksia yhdeksännen EKR:n korkotuista). * Komission hallinnoimista välineistä sidottiin 526 miljoonaa euroa. On muistettava, että maksusitoumuksiin sovellettavan menettelyn mukaan vuoden alkupuoliskolla muodostetaan huomattava määrä sitoumuksia "varastoon. Kyse on pääasiassa tapauksista, joita koskevat asiakirjat ovat komission hyväksymismenettelyssä ja joista kuullaan jäsenvaltioita. Huhtikuun alussa näiden sitoumusten määrä oli 768 miljoonaa euroa. Kaiken kaikkiaan sitoumusten toteutumisaste oli 1 294 miljoonaa euroa (lopulliset ja hyväksyttävinä olevat määrät). Toteutusnäkymät vuoden 2004 jälkipuoliskolla * EIP korottaa vuotta 2004 koskevaa ennustettaan 450 miljoonasta eurosta 500 miljoonaan euroon (+50 miljoonaa euroa). Tästä määrästä 450 miljoonaa euroa suunnataan investointikehykseen ja 50 miljoonaa euroa korkotukia saaviin toimiin. * Komissio laati vuoden 2004 ensimmäisellä vuosineljänneksennellä tiiviissä yhteistyössä AKT-valtioiden keskus- ja paikallisyksiköiden kanssa uudet, koko vuoden 2004 kattavat arviot, joiden mukaan maksusitoumusten kokonaismäärä on 2 850 miljoonaa euroa. Tämä arvio on hieman (25 miljoonaa euroa) viime marraskuussa esitettyä arviota korkeampi. Neuvoston maaliskuussa 2004 tekemän päätöksen mukaisen vesialan kehyksen varojen käyttöönottoaikataulu on vielä erittäin epävarma. Komissio on tässä vaiheessa arvioinut tästä kehyksestä tehtävien sitoumusten määrän 75 miljoonaksi euroksi. Komissio arvioi tilannetta uudelleen lokakuussa 2004. Vaikka komissio ylitti vuonna 2003 selvästi kyseiselle vuodelle laaditut arviot (toteutunut 3 761 miljoonaa euroa verrattuna ennustettuun 2 855 miljoonaan euroon), nämä hyvät tulokset eivät alenna vuodelle 2004 ennustettua sitoumusten määrää. * Sitoumusten tarkistettu kokonaismäärä on 3 350 miljoonaa euroa (+75 miljoonaa euroa), josta EIP:n osuus on 500 miljoonaa euroa (+50 miljoonaa euroa) ja komission 2 850 miljoonaa euroa (+25 miljoonaa euroa). 2.3.2. Varainhoitovuosi 2005 Kun marraskuussa 2003 annetussa komission tiedonannossa vuotta 2005 koskevat ennusteet perustuivat aiempien EKR:ien tavanomaisiin sitoumusten määriin, nyt esitettävät ennusteet perustuvat konkreettisiin tapauksiin. Jos lähdetään tällä hetkellä vielä melko sattumanvaraisesta olettamuksesta, jonka mukaan vesialan kehykseen sidotaan 225 miljoonaa euroa, varainhoitovuoden ennuste on 2 875 miljoonaa euroa. EIP aikoo sitoa hallinnoimiinsa uusiin välineisiin 545 miljoonaa euroa. Sitoumusten kokonaismäärä (komissio ja EIP) olisi tämän mukaisesti noin 3 420 miljoonaa euroa (2 875 + 545 miljoonaa euroa). Sitoumusten määrän pitäminen suhteellisen korkeana on osoitus komission ja EIP:n pyrkimyksestä ottaa Cotonoun sopimuksella käyttöön asetetut varat kokonaisuudessaan saataville. 2.4. Maksut 2.4.1. Varainhoitovuosi 2004 Tausta Marraskuun 2003 tiedonnossa komissio ja EIP arvioivat vuonna 2004 suoritettavien maksujen kokonaismääräksi 2 500 miljoonaa euroa, joka jakautuu seuraavasti: * 260 miljoonaa euroa EIP:n hallinnoimille yhdeksännen EKR:n välineille ja * 2 240 miljoonaa euroa komission hallinnoimille välineille (aiemmat EIP:n välineet mukaan luettuina). Komissio piti tätä arviota varovaisena. Tilanne 30. huhtikuuta 2004 * EIP oli suorittanut 30. huhtikuuta 2004 mennessä maksuja 19 miljoonan euron arvosta. * Koska eräät jäsenvaltiot suorittivat vuoden 2003 maksuosuuksia heti vuoden 2004 alussa, komissio kykeni vapauttamaan suhteellisen nopeasti vuonna 2004 270 miljoonan euron varat, jotka oli jäädytetty vuoden 2003 lopulla varojen riittämättömyyden vuoksi. Kyse oli muun muassa ensimmäisen 100 miljoonan euron maksuerän suorittamisesta Maailmanpankille uudesta HIPC-aloitteesta (velkahelpotus). Aloite hyväksyttiin kesällä 2003. Sen kokonaisrahoitus on 460 miljoonaa euroa. Huhtikuun lopulla maksettiin 660 miljoonaa euroa ja yhteensä 188 miljoonan euron hankkeista laadittiin arviointi. Jos maksutoiminta jatkuu yhtä vilkkaana kuin tällä hetkellä, komission likviditeetti voi heikentyä ennen kesää. Toteutumisnäkymät vuoden 2004 jälkipuoliskolla * EIP on tarkistanut ennusteitaan alaspäin lokakuussa 2003 arvioimastaan 260 miljoonasta eurosta nykyiseen 168 miljoonan euron arvioon (-92 miljoonaa euroa). Uuden investointikehyksen toteutus on sujunut alkuperäisiä suunnitelmia hitaammin. Tästä 168 miljoonan euron summasta investointikehyksen osuus on 163 miljoonaa euroa ja korkotukien 5 miljoonaa euroa. * Kuten edellisenä vuonna, komissio on kiinnittänyt myös tänä vuonna erityistä huomiota maksuarvioiden ajantasaistamiseen. Kullekin maalle on laadittu hanke- (sitoumus) ja sopimuskohtainen (siirretty määräraha) ennuste. Uudessa ennusteessa komission maksujen kokonaismäärä arvioidaan 2 455 miljoonaksi euroksi, joka on 215 miljoonaa euroa suurempi kuin lokakuussa 2003 arvioitu määrä. HIPC-välineestä (velkahelpotus) maksettiin Maailmanpankille tammikuussa 2004 ensimmäinen 100 miljoonan euron erä, kuten edellä todettiin. Komissio ei voi ottaa tässä vaiheessa kantaa siihen, onko välineestä vapautettava vielä toinen maksuerä ennen vuoden loppua. Tarkoitukseen on varattu toistaiseksi varotoimena 50 miljoonaa euroa. Vesialan kehykseen komissio on varannut 10 miljoonaa euroa, jonka pitäisi riittää tämän uuden välineen käynnistysmaksujen rahoittamiseen. Komissio arvioi tilannetta uudelleen lokakuussa 2004. * EIP:n ja komission tarkistetut rahoitustarpeet arvioidaan tämän seurauksena 2 623 miljoonaksi euroksi, joka on 123 miljoonaa euroa viime marraskuussa esitettyä arviota (2 500 miljoonaa euroa) korkeampi. 2.4.2. Varainhoitovuosi 2005 Varainhoitovuoden 2005 toteutumisennuste on 2 975 miljoonaa euroa, joka jakautuu seuraaviin eriin: * EIP:n hallinnoimille yhdeksännen EKR:n välineille 240 miljoonaa euroa, josta 6 miljoonaa euroa korkotukiin; * komission hallinnoimille perinteisille välineille 2 735 miljoonaa euroa, josta 2 585 miljoonaa euroa perinteisiin välineisiin (aikaisemmista EKR:istä sidotut EIP:n hallinnoimat välineet mukaan luettuina) ja 150 miljoonaa euroa neuvoston maaliskuussa 2004 tehtyyn neuvoston päätökseen perustuvan vesialan kehyksen ensimmäiselle 250 miljoonan euron maksuerälle (alustava arvio); kuten vuonna 2004, komissio ei ole toistaiseksi osoittanut varoja rauhanrahastoon, sillä suunnitteilla ei ole vielä konkreettisia toimia. Koska nämä luvut liittyvät suhteellisen kaukaiseen tulevaisuuteen, niitä on tulkittava varovaisesti. Tämä koskee erityisesti vesialan kehystä, johon liittyvä toiminta on vielä alkuvaiheessaan. 2.5. Vuosille 2004 ja 2005 suunnitellut rahoitusosuuksien suorituspyynnöt Vuosien 2004 ja 2005 odotettavissa oleva rahoitustilanne esitetään seuraavassa taulukossa: milj. euroa >TAULUKON PAIKKA> Vaikka maksujen määrää on tarkistettu ylöspäin marraskuussa esitetyistä arvioista (+123 miljoonaa euroa), korotettuun määrään on mahdollista päästä muuttamatta jäsenvaltioiden rahoitusosuuksia (2 440 miljoonaa euroa). EIP:llä oli vuoden 2003 lopussa käyttämättä suhteellisen suuri määrä varoja. Tämä pienentää rahoitustarpeita vuonna 2004. Lisäksi komissio tarkisti kassavarojen saldoa alaspäin varainhoitovuoden 2004 päätteeksi. Nykyinen toteutumisennuste on 102 miljoonaa euroa, kun marraskuussa 2003 esitetty arvio oli 173 miljoonaa euroa. Tämä 102 miljoonan euron ennuste sisältää edelleen muutaman kymmenen miljoonan euron liikkumavaran, jonka komissio haluaa säilyttää mahdollisten lisätarpeiden varalta. Lisätarpeita voi syntyä esimerkiksi rauhanrahastosta, johon ei ole varattu vielä lainkaan määrärahoja. Vaikka rahoitusosuuksien kokonaismäärä voidaan pitää ennallaan vuonna 2004, komissiolle maksettavaa osuutta korotetaan (aiemmasta 2 180 miljoonasta eurosta 2 315 miljoonaan euroon) EIP:lle suoritettavan summan kustannuksella (125 miljoonaa aiemman 260 miljoonaan euron sijaan). Alustavan arvion mukaan vuoden 2005 rahoitusosuuksien kokonaismäärä on noin 2 900 miljoonaa euroa. Rahoitusosuuksien kasvu vuosien 2003 ja 2005 (arvio) välisenä aikana on ollut huomattavaa (vuonna 2003: 2 200 miljoonaa euroa; vuonna 2004: 2 440 miljoonaa euroa; vuonna 2005: 2 900 miljoonaa euroa), mikä on osoitus EKR:n toiminnan tehostumisesta. 2.6. Maksuosuudet, jotka jäsenvaltioiden on suoritettava vuoden 2004 toisessa ja kolmannessa maksuerässä Yhdeksänteen EKR:ään sovellettavan varainhoitoasetuksen 38 artiklan mukaisesti rahoitusosuuksien toinen erä kattaa 21. marraskuuta 2004 ulottuvan jakson edellyttäen, että kaikki osapuolet noudattavat määräaikoja. EIP:n arvion mukaan sillä on käytettävissään riittävästi varoja kyseistä jaksoa varten. Sen vuoksi se ei pyydä varoja toisesta maksuerästä. Komissio sen sijaan tarvitsee huomattavan määrän varoja toisesta maksuerästä. Aiemman maksutoimintansa, maksujen tarkistamisen ylöspäin vuonna 2004 (aiemmasta 2 240 miljoonasta eurosta 2 455 miljoonaa euroon) ja EIP:n EKR:n aiemmille välineille ilmoittamien rahoitustarpeiden (138 miljoonaa euroa) perusteella komissio pyytää jäsenvaltioita suorittamaan sille toisesta erästä 1 100 miljoonaa euroa. Toisesta erästä suoritettavien rahoitusosuuksien kokonaismäärä kasvaa 290 miljoonaa euroa. EIP arvioi tällä hetkellä käytettävissään olevien tietojen perusteella, ettei se tarvitse varoja viimeisestä maksuerästä. Jäsenvaltioiden on kuitenkin suoritettava komissiolle viimeinen 490 miljoonan euron erä sille kaiken kaikkiaan maksettavasta 2 315 miljoonan euron rahoitusosuudesta. EIP ja komissio arvioivat tilannetta uudelleen lokakuussa ja mukauttavat tarvittaessa kantaansa tilanteen kehittymisen mukaan. Marraskuun tiedonannon mukainen tilanne ja tarkistetut luvut esitellään lyhyesti oheisessa taulukossa. Jäsenvaltiokohtaiset määrät esitetään liitteessä 2 olevassa taulukossa. Maksuerät, jotka jäsenvaltiot ovat suorittaneet tai aikovat suorittaa EIP:lle ja komissiolle vuoden 2004 maksuosuuksistaan milj. euroa >TAULUKON PAIKKA> Lyhytnimet ja lyhenteet AKT Afrikan, Karibian ja Tyynenemeren valtiot APP yhteinen parlamentaarinen edustajakokous (assemblée parlementaire paritaire) CDE yritysten kehittämiskeskus (Centre de développement pour l'entreprise) CTA Maatalouden ja maaseudun teknisen yhteistyön keskus (Centre technique pour le développement agricole et rurale) EIP Euroopan investointipankki EKR Euroopan kehitysrahasto HIPC voimakkaasti velkaantuneet köyhät maat (Highly-indebted Poor Countries) MMA merentakaiset maat ja alueet PIN maaohjelma (programme indicatif national) PIR alueohjelma (programme indicatif régional) TA tekninen apu LIITE 1 EKR:ien konsolidoitu tilanne AKT-valtioiden sekä merentakaisten maiden ja alueiden osalta 31. joulukuuta 2003 >TAULUKON PAIKKA> LIITE 2 EKR:LLE SUORITETTAVAT RAHOITUSOSUUDET VARAINHOITOVUONNA 2004 (euroina) >TAULUKON PAIKKA>